МоллагIдола хIама дIадоладеш хилча, цунна хьалха латташ саг хила веза. Дега кIаьда, оамала атта, хьаькъала кIоарга ца хилча хала да хьалхаваьнначоа ше хьалаьца никъ ма хетта дIачакхбаккха. Цудухьа укхаза аьлча нийса хургда, цу фонда хьалха латтараш иштачарех ба, аьнна. ГIалгIайчен халкъа гуллама депутат йола Дзейтанаькъан (Цхьорой) Хьусена йоI Лейла я из фонд хьакхеллача гIоне цу юкъарчено кхоачаш беш бола болх ма хетта дIахьош, лерттIа чакхбаккха уйла йолаш дIагIерташ.